Hirtshals Bordtennisklub, B75, kan se tilbage på en forrygende sportsligt weekend som vært for årets danmarksmesterskab i bordtennis. Hele 75 deltagere fra hele landet var med, da B75 for tredje og indtil videre for sidste gang kunne byde velkommen til DM. - DM plejer at være i Odense, men de seneste tre år har vi fået lov at være vært i Hirtshals og Hjørring. Og det er selv om der var mange, der ikke helt troede på, at det ville lykkedes for os, fortæller Kim Sanderhoff fra B75. Men det gjorde det hele tre gange, og B75 har absolut ikke mistet troen på, at man en gang inden for nærmeste år igen bliver vært for det prestigefyldte DM. - Vi satser på det på et tidspunkt, for det har vist sig, at det slet ikke er et problem at få folk til at komme helt op nordpå, siger Kim Sanderhoff, som tilføjer, at klubben fik megen ros fra Dansk Bordtennisunion for den måde, hele stævnet kørte på. Dog ligger det allerede nu fast, at der næste år vil blive DM i Odense.

Referat:
Hirtshals Bordtennisklub er lykkedes med at skabe succes som DM-vært, selv om en del på forhånd ikke havde troet på, at det ville lykkedes at få sportens topnavne så langt nordpå.